text:
1478/2013. (VII. 24.) Korm. határozata a TÁMOP-1.1.4-11/1/KMR-2011-0001 azonosító számú („Munkaerő-piaci program a hátrányos helyzetűek foglalkoztatásáért a Közép-magyarországi Régióban” című) kiemelt projekt akciótervi nevesítéséről és támogatásának jóváhagyásáról.
A Kormány
 1. jóváhagyja az 1. melléklet szerint a TÁMOP-1.1.4-11/1/KMR-2011-0001 azonosító számú, a „Munkaerő-piaci program
a hátrányos helyzetűek foglalkoztatásáért a Közép-magyarországi Régióban” című, egymilliárd forintot meghaladó
támogatási igényű projektjavaslatot,
2. elfogadja az 1. melléklet szerint az 1. pontban meghatározott projekt kiemelt projektként történő nevesítését,
 3. hozzájárul, hogy az  1.  pontban meghatározott projekt támogatási szerződését a  Nemzeti Fejlesztési Ügynökség
Humán Erőforrás Programok Irányító Hatósága az 1. pontnak megfelelően módosítsa.
Orbán Viktor s. k.,
 miniszterelnök


type: legislation

jurisdiction: Hungary

text:
4/2018. (II. 28.) NGM rendelete az egyéni védőeszközök megfelelőségét értékelő szervezetek kijelölési eljárásért fizetendő igazgatási szolgáltatási díj mértékéről és a díj megfizetésére vonatkozó szabályokról.
A megfelelőségértékelő szervezetek tevékenységéről szóló 2009. évi CXXXIII. törvény 13. § (2) bekezdés e) pontjában, valamint
a 4. § tekintetében a jogalkotásról szóló 2010. évi CXXX. törvény 31. § (2) bekezdés b) pontjában
kapott felhatalmazás alapján, a  Kormány tagjainak feladat- és hatásköréről szóló 152/2014. (VI. 6.) Korm. rendelet 90.  § 1. és
6. pontjában meghatározott feladatkörömben eljárva a következőket rendelem el:
1. § (1) A  munkavédelemről szóló 1993. évi XCIII. törvény szerinti, az  egyéni védőeszközök megfelelőségét értékelő
szervezetek kijelölési eljárásáért a kérelmező igazgatási szolgáltatási díjat (a továbbiakban: díj) fizet.
(2) A kijelölésért fizetendő díj mértéke, ha a kérelem a megfelelőségértékelési tanúsítás végzésének engedélyezésére
irányul, 230 000 forint, ha a  kérelem a  megfelelőségértékelési ellenőrzés végzésének engedélyezésére irányul,
260 000 forint. A  megfelelőségértékelési tanúsítás és megfelelőségértékelési ellenőrzés végzésére is jogosító
engedély esetén 260 000 forintot kell megfizetni.
(3) A  díjat a  kijelölés iránti kérelem benyújtásával egyidejűleg kell megfizetni a  Nemzetgazdasági Minisztérium
10032000-01460658-00000000 számú számlájára.
2. § A díjfizetési kötelezettségre az illetékekről szóló 1990. évi XCIII. törvény (a továbbiakban: Itv.) 28. § (2) bekezdésében
foglaltakat, a díj meg nem fizetése esetén alkalmazandó hiánypótlás tekintetében az  Itv. 73/A. §-ában foglaltakat,
a  díj visszatérítésére az  Itv. 79.  § (2)  bekezdésében és az  Itv. 80.  § (1)  bekezdés f ) és g)  pontjában foglaltakat kell
alkalmazni azzal, hogy illeték helyett díjat, az ügyfél lakóhelye, székhelye, a bíróság székhelye szerint illetékes állami
adóhatóság helyett a kijelölő hatóságot, lelet helyett jegyzőkönyvet kell érteni.
3. § (1) Ez a rendelet – a (2) bekezdésben meghatározott kivétellel – 2018. március 1-jén lép hatályba.
 (2) Az 1–2. §, a 3. § (3) bekezdése és a 4. § b) és c) pontja 2018. április 21-én lép hatályba.
 (3) Az e rendelet hatálybalépése előtt megindult és folyamatban lévő bejelentési eljárásokban az egyéni védőeszközök
megfelelőségét értékelő szervezetek kijelölésének, tevékenységének, valamint ellenőrzésének különös szabályairól
szóló 17/2013. (VI. 4.) NGM rendeletben foglaltak szerint kell eljárni.
4. § Hatályát veszti
a) a rendbírságról szóló 3/1996. (IV. 5.) MüM rendelet,
b) az  egyéni védőeszközök követelményeiről és megfelelőségének tanúsításáról szóló 18/2008. (XII. 3.)
SZMM rendelet, valamint
c) az  egyéni védőeszközök megfelelőségét értékelő szervezetek kijelölésének, tevékenységének, valamint
ellenőrzésének különös szabályairól szóló 17/2013. (VI. 4.) NGM rendelet.
Varga Mihály s. k.,
 nemzetgazdasági miniszter


text:
6/2013. (I. 21.) HM utasítása a Magyar–Orosz Kormányközi Hadisírgondozó Vegyes Bizottság Magyar Tagozata tagjainak kijelöléséről.
A honvédelemről és a Magyar Honvédségről, valamint a különleges jogrendben bevezethető intézkedésekről szóló 2011. évi
CXIII. törvény egyes rendelkezéseinek végrehajtásáról szóló 290/2011. (XII. 22.) Korm. rendelet 2. § (2) bekezdés g) pontja alapján
– figyelemmel a kormányközi vegyesbizottságok tagjainak és tisztségviselőinek kijelöléséről szóló 2118/2008. (VIII. 27.) Korm.
határozat, valamint a Magyar Köztársaság Kormánya és az Oroszországi Föderáció Kormánya között a háborúkban elesett katonák
és polgári áldozatok emlékének megörökítéséről, valamint sírjaik jogi helyzetéről szóló Megállapodás, valamint az ezzel kapcsolatos
pénzügyi finanszírozásról készített Jegyzőkönyv jóváhagyásáról szóló 2158/1996. (VI. 25.) Korm. határozatra – az alábbi utasítást
adom ki. 1. § (1) A Magyar–Orosz Kormányközi Hadisírgondozó Bizottság Magyar Tagozatának (a továbbiakban: Magyar Tagozat)
elnökéül Vargha Tamást, a Honvédelmi Minisztérium (a továbbiakban: HM) parlamenti államtitkárát jelölöm ki.
(2) A Magyar Tagozat elnökhelyettesi feladatainak ellátására dr. Töll László alezredest, a HM Társadalmi Kapcsolatok és
Háborús Kegyeleti Főosztály (a továbbiakban: HM TKHKF) főosztályvezetőjét jelölöm ki.
(3) A Magyar Tagozat tagjai a honvédelmi tárca képviseletében:
a) Siklósi Péter, a HM védelempolitikáért és védelmi tervezésért felelős helyettes államtitkára,
b) Makk László mk. vezérőrnagy, miniszteri főtanácsadó, c) dr. Balogh András József alezredes, a HM Jogi Főosztály főosztályvezetője,
d) Maruzs Roland őrnagy, a HM TKHKF, Katonai Hagyományőrző és Háborús Kegyeleti Osztály osztályvezetője,
e) Bozó Tibor dandártábornok, a Honvéd Vezérkar Személyzeti Csoportfőnökség csoportfőnöke,
f) dr. Kovács Vilmos ezredes, a HM Hadtörténeti Intézet és Múzeum parancsnoka és
g) Kun Szabó István dandártábornok, a Magyar Honvédség Vitéz Szurmay Sándor Budapest Helyőrség Dandár
parancsnoka. (4) A Magyar Tagozat tagjai a társtárcák képviseletében:
a) dr. Keskeny Ernő nagykövet, miniszteri biztos, a Külügyminisztérium Kelet-európai és Közép-ázsiai Főosztály
főosztályvezetője és b) Prutkay János, a Belügyminisztérium Önkormányzati Gazdasági Főosztály ügyintézője.
2. § (1) Ez az utasítás a közzétételét követő napon lép hatályba.
(2) Hatályát veszti a Magyar–Orosz Kormányközi Hadisírgondozó Vegyes Bizottság Magyar Tagozatának újjáalakításáról
szóló 1/2011. (HK. 5.) HM határozat. Dr. Hende Csaba s. k.,


text:
1120/2009. (VII. 23.) Korm. határozata a Nemzeti Tehetség Program végrehajtásának 2009–2010. cselekvési programjáról.
1. A Nemzeti Tehetség Programról szóló 78/2008.
(VI. 13.) OGY határozatban foglalt célok megvalósításához szükséges intézkedésekről szóló 3079/2008.
Korm. határozat végrehajtására a Kormány a Nemzeti Tehetség Programban meghatározott célkitűzések végrehajtása érdekében a 2009–2010. évekre
a) a tehetségsegítő hagyományok őrzését és gazdagítását, b) a tehetségsegítő programok integrált rendszerének
létrehozását,
c) egyenlő hozzáférés biztosítását a tehetségsegítés területén, d) a tehetséges fiatalok társadalmi felelősségének növelését,
e) a tehetségsegítő személyek és szervezetek munkájának megbecsülését,
f) a tehetség fejlesztését és hasznosulását segítő környezet kialakítását
jelöli meg a kétéves kormányzati cselekvési program kiemelt fejlesztési területeiként.
2. A Kormány a 2009. és 2010. évekre vonatkozó cselekvési terv kiemelt fejlesztési területeihez kapcsolódó intézkedésekről elfogadja az e határozat mellékletében fog
lalt intézkedési tervet. Az intézkedési tervet a rendelkezésre álló források figyelembevételével kell végrehajtani.
3. A Kormány felkéri az érdekelt társadalmi szervezeteket, hogy működjenek közre a Nemzeti Tehetség Program végrehajtásában.
4. Ez a határozat a közzétételét követő napon lép hatályba.
Bajnai Gordon s. k.,
miniszterelnök


text:
32/2015. (VII. 7.) OGY határozata a Magyar Nemzeti Bank felügyelőbizottsága elnökének és tagjainak megválasztásáról.
1. Az Országgyűlés a Magyar Nemzeti Bankról szóló 2013. évi CXXXIX. törvény 14. § (4) bekezdés a) és b) pontja alapján
a Magyar Nemzeti Bank felügyelőbizottsága
elnökévé dr. Papcsák Ferencet, tagjává Madarász Lászlót,
dr. Nyikos Lászlót és
dr. Szényei Gábor Andrást
2015. július 7-i hatállyal megválasztja. 2. Ez a határozat az elfogadásakor lép hatályba.
Kövér László s. k.,
az Országgyűlés elnöke


text:
31/2003. (XII. 17.) OM rendelete a jogi és igazgatási felsőoktatás szakirányú továbbképzési szakjainak képesítési követelményeiről.
A felsőoktatásról szóló 1993. évi LXXX. törvény
74. §-a (1) bekezdésének e) pontjában foglalt felhatalmazás alapján a következőket rendelem el:
1. § (1) A jogi és igazgatási felsőoktatás szakirányú továbbképzési szakjain az egyes szakok képesítési követelményeiben meghatározott szakirányú szakképzettségek csak
szakirányú továbbképzésben szerezhetők meg.
(2) Az (1) bekezdés szerinti szakirányú továbbképzési
szakok képesítési követelményeit e rendelet melléklete
határozza meg.
2. § (1) E rendelet mellékletében meghatározott
I—XXVI. számú szakirányú továbbképzési szakokon — a
jogi és igazgatási felsőoktatásban folyó szakirányú továbbképzési szakok képesítési követelményeiről szóló 6/1999.
(II. 1.) OM rendelet hatálybalépéséig — kiadott oklevelek
szakképzettség tekintetében egyenértékűek az 1. § (1) bekezdésében meghatározott képesítési követelmények szerinti szakirányú szakképzettségekkel.
(2) E rendelet — az (1) bekezdésben foglalt kivétellel —
nem érinti a hatálybalépését megelőző időszakban a felsőoktatási intézmények továbbképzésében szerzett, oklevéllel igazolt szakképzettségeket.
3. § (1) Ez a rendelet a kihirdetését követő 8. napon lép
hatályba.
(2) E rendelet hatálybalépésével egyidejűleg a jogi és
igazgatási felsőoktatásban folyó szakirányú továbbképzési
szakok képesítési követelményeiről szóló 6/1999. (II. 1.)
OM rendelet és az azt módosító 22/2000. (VIII. 3.) OM
rendelet hatályát veszti.
(3) A (2) bekezdésben meghatározott rendeletek szerint
szerzett szakképzettségek e rendelet mellékletében meghatározott szakirányú továbbképzési szakokon szerezhető
szakképzettségekkel egyenértékűek.
Dr. Magyar Bálint s. k.,
oktatási miniszter


text:
18/2019. (V. 10.) BM rendelete a fejezeti kezelésű előirányzatok felhasználásának rendjéről.
Az államháztartásról szóló 2011. évi CXCV. törvény 109.  § (5)  bekezdésében kapott felhatalmazás alapján, az  államháztartásról
szóló törvény végrehajtásáról szóló 368/2011. (XII. 31.) Korm. rendelet 1.  melléklet I.  pont 13.  alpontjában meghatározott
feladatkörömben eljárva – a Kormány tagjainak feladat- és hatásköréről szóló 94/2018. (V. 22.) Korm. rendelet 64. § (1) bekezdés
2. pontjában meghatározott feladatkörében eljáró pénzügyminiszterrel egyetértésben – a következőket rendelem el:
1. § A központi költségvetésről szóló törvénynek a  Belügyminisztérium fejezetében eredeti előirányzatként
megállapított fejezeti kezelésű előirányzatok, a  költségvetési évet megelőző évek központi költségvetéséről
szóló törvényeiben Belügyminisztérium fejezetet irányító szerv vezetője által vezetett minisztérium és annak
jogelődjei költségvetési fejezetében megállapított fejezeti kezelésű előirányzatok költségvetési maradványai,
az  államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban:
Ávr.) alapján a  költségvetési év során megállapított új fejezeti kezelésű előirányzatok – az  államháztartásról szóló
2011. évi CXCV. törvény 109. § (5) bekezdése szerinti – felhasználási szabályait az 1. melléklet tartalmazza.
2. § Az Ávr. 172/A.  § (2) és (3)  bekezdése szerint felmerülő befizetési kötelezettség teljesítése elsősorban az  érintett
fejezeti kezelésű előirányzaton érvényesíthető.
3. § Ez a rendelet a kihirdetését követő napon lép hatályba.
4. § Hatályát veszti a fejezeti kezelésű előirányzatok felhasználásának rendjéről szóló 7/2018. (III. 14.) BM rendelet.
Dr. Pintér Sándor s. k.,
 belügyminiszter


text:
1748/2016. (XII. 13.) Korm. határozata a Magyar Tejgazdasági Kísérleti Intézet Korlátolt Felelősségű Társaság által gazdaságfejlesztést célzó projekt megvalósítására irányuló felhívásra benyújtott GINOP-2.1.1-15-2015-00513 azonosító számú („Tejalapú funkcionális élelmiszerek, nagy fehérjetartalmú és tisztaságú élelmiszer ingrediensek, továbbá az előállításukhoz kapcsolódó technológiák és vizsgálati módszerek fejlesztése” című) projektjavaslat tekintetében történő hozzájárulásról.
A Kormány hozzájárul a  Magyar Tejgazdasági Kísérleti Intézet Korlátolt Felelősségű Társasággal
a  GINOP-2.1.1-15-2015-00513 azonosító számú, „Tejalapú funkcionális élelmiszerek, nagy fehérjetartalmú és
tisztaságú élelmiszer ingrediensek, továbbá az  előállításukhoz kapcsolódó technológiák és vizsgálati módszerek
fejlesztése” című projektjavaslatára vonatkozó támogatási szerződés megkötéséhez a  2014–2020 programozási
időszakban az  egyes európai uniós alapokból származó támogatások felhasználásának rendjéről szóló
272/2014. (XI. 5.) Korm. rendelet 46. § (1b) bekezdése és 201/H. § (2) bekezdés c) pontja alapján.
Felelős: nemzetgazdasági miniszter
Határidő: azonnal Orbán Viktor s. k.,
 miniszterelnök


text:
501/2009. (XII. 22.) OVB határozata.  Az Országos Választási Bizottság – 2009. december 17-én megtartott ülésén – a választási eljárásról szóló 1997.
C. törvény (a továbbiakban: Ve.) 131/A. § b) pontjában foglalt hatáskörében eljárva Stekler Ottó, a Magyar Szociális
Zöld Párt elnöke által benyújtott országos népi kezdeményezés tárgyában meghozta a következő
határozatot: Az Országos Választási Bizottság az aláírásgyűjtő ív mintapéldányának hitelesítését megtagadja.
A határozat ellen – a Magyar Közlönyben való közzétételét követő 15 napon belül – az Alkotmánybírósághoz címzett
kifogást lehet benyújtani az Országos Választási Bizottságnál (1051 Budapest, Nádor u. 2.; levélcím: 1903 Budapest,
Pf. 314; fax: 06-1-441-1729). Indokolás I. A beadványozó 2009. december 11-én aláírásgyűjtő ív mintapéldányát nyújtotta be az Országos Választási
Bizottsághoz hitelesítés céljából. Az aláírásgyűjtő íven a következő szerepelt:
„Kezdeményezzük, hogy az Országgyűlés tűzze napirendjére a törvények olyan módosítását, hogy a halálbüntetés
a választópolgárok többségének akarata esetén visszaállítható legyen.” Az országos népszavazásról és népi kezdeményezésről szóló 1998. évi III. törvény (a továbbiakban: Nsztv.) 2. §
rendelkezései értelmében az aláírásgyűjtő ívek mintapéldányát az aláírásgyűjtés megkezdése előtt – hitelesítés
céljából – be kell nyújtani az Országos Választási Bizottsághoz.
Az Országos Választási Bizottság megállapítja, hogy a kezdeményezés nem felel meg az Nsztv. 17. §-ában foglaltaknak,
amely szerint a népi kezdeményezésnek pontosan és egyértelműen kell tartalmaznia a megtárgyalásra javasolt
kérdést. Az Országos Választási Bizottság álláspontja szerint a népszavazásra feltenni kívánt kérdésből nem derül ki
egyértelműen, mit ért a beadványozó a „választópolgárok többségének akarata” kifejezés alatt.
Az aláírásgyűjtő íven szereplő kérdés megfogalmazásából továbbá nem állapítható meg az sem egyértelműen, hogy
a választópolgárok ezen népi kezdeményezés támogatásával már a halálbüntetés visszaállítása mellett szavaznának
vagy azt támogatnák, hogy a többség – későbbi, valamilyen formájú – akarata esetén a halálbüntetés visszaállításáról
szavazni lehessen. Az Nsztv. 18. § b) pontja értelmében az Országos Választási Bizottság megtagadja az aláírásgyűjtő ív hitelesítését, ha
a kezdeményezés megfogalmazása nem felel meg a törvényben foglalt követelményeknek.
Fent leírtak alapján az Országos Választási Bizottság az aláírásgyűjtő ív mintapéldánya hitelesítésének megtagadásáról
döntött. II. A határozat az Nsztv. 2. §-án, a 17. §-án és a 18. § b) pontján, a jogorvoslatról szóló tájékoztatás a Ve. 130. §-ának
(1) bekezdésén alapul. Dr. Szigeti Péter s. k.,
az Országos Választási Bizottság elnöke


text:
52/2014. (XII. 17.) OGY határozata az Országos Bírósági Hivatal elnökének 2013. beszámolója elfogadásáról.
1. Az Országgyűlés az Országos Bírósági Hivatal elnökének 2013. évi beszámolóját elfogadja.
 2. Ez a határozat a közzétételét követő napon lép hatályba.
Kövér László s. k.,
az Országgyűlés elnöke


text:
1200/2019. (IV. 15.) Korm. határozata a Giro d’Italia országúti kerékpáros körverseny első három szakaszának 2020. magyarországi megrendezéséhez szükséges szervező bizottság létrehozásáról.
1. A Kormány a  kormányzati igazgatásról szóló 2018. évi CXXV. törvény 10.  § (1)  bekezdése alapján javaslattevő,
véleményező, tanácsadó tevékenységet végző testületként létrehozza a  Giro d’Italia országúti kerékpáros
körverseny első három szakaszának 2020. évi magyarországi megrendezését koordináló Szervező Bizottságot
(a továbbiakban: Szervező Bizottság).
2. A Szervező Bizottság elnöke az aktív Magyarországért felelős kormánybiztos (a továbbiakban: Kormánybiztos).
 3. A Kormány a Szervező Bizottság állandó tagjának
a) a belügyminisztert, b) a külgazdasági és külügyminisztert,
c) a pénzügyminisztert,
d) a honvédelmi minisztert,
e) az emberi erőforrások miniszterét,
f ) az innovációért és technológiáért felelős minisztert,
g) a miniszterelnök kabinetfőnökét,
h) Budapest Főváros főpolgármesterét,
i) a kiemelt budapesti fejlesztésekért és nemzetközi sportpályázatokért felelős kormánybiztost,
j) a Magyar Turisztikai Ügynökség Zártkörűen Működő Részvénytársaság vezérigazgatóját,
k) a Nemzeti Sportügynökség Nonprofit Korlátolt Felelősségű Társaság ügyvezető igazgatóját, valamint
l) a Magyar Kerékpáros Szövetség elnökét
vagy az általuk delegált személyt nevezi ki, illetve kéri fel.
4. A Szervező Bizottság tagját eseti jelleggel a delegáló által kijelölt másik személy helyettesítheti.
 5. A Szervező Bizottság munkájában a  Szervező Bizottság elnökének felkérése alapján tanácskozási joggal más
közreműködő is részt vehet.
 6. A Szervező Bizottság javaslatokat dolgoz ki a Kormánybiztos számára a 2020. évi Giro d’Italia országúti kerékpáros
körverseny első három szakaszának magyarországi előkészítését és megrendezését biztosító egyes intézkedések
érdekében.
7. A Szervező Bizottság szükség szerint ülésezik, üléseit az  elnök hívja össze. A  Szervező Bizottság az  ügyrendjét,
munkarendjét saját maga állapítja meg.
8. A Bizottság működésével összefüggő szakmai előkészítő és adminisztratív feladatok ellátásáról a Kormánybiztosnak
az  aktív Magyarországért felelős kormánybiztos kinevezéséről és feladatairól szóló 1252/2018. (V. 25.)
Korm. határozat szerinti titkársága gondoskodik.
9. A Szervező Bizottság elnöke, tagjai és titkára tevékenységükért tiszteletdíjban nem részesülnek.
 10. Ez a határozat a közzétételét követő napon lép hatályba.
Orbán Viktor s. k.,
 miniszterelnök


text:
23/2010. (V. 27.) FVM utasítása a Tolna Megyei Földhivatal Szervezeti és Működési Szabályzatának kiadásáról.
1. A Tolna Megyei Földhivatal szervezetének, működésének és ügyrendjének szabályozása érdekében a Tolna Megyei
Földhivatal Szervezeti és Működési Szabályzatát ezen utasítás mellékleteként kiadom.
2. Ez az utasítás a közzététele napján lép hatályba, ezzel egyidejűleg hatályát veszti a Tolna Megyei Földhivatal 1994.
június 6. napján kelt Szervezeti és Működési Szabályzata.
Budapest, 2010. május 10. Gráf József s. k.,
földművelésügyi és vidékfejlesztési miniszter


text:
429/2015. (XII. 23.) Korm. rendelete a KNORR-BREMSE Vasúti Jármű Rendszerek Hungária Korlátolt Felelősségű Társaság Budapesten megvalósuló beruházásával összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról.
A Kormány
a nemzetgazdasági szempontból kiemelt jelentőségű beruházások megvalósításának gyorsításáról és egyszerűsítéséről szóló
2006. évi LIII. törvény 12. § (5) bekezdés a), d) és e) pontjában,
a 4. § tekintetében az épített környezet alakításáról és védelméről szóló 1997. évi LXXVIII. törvény 62. § (1) bekezdés 16.2., 17. és
24. pontjában
kapott felhatalmazás alapján, az  Alaptörvény 15.  cikk (1)  bekezdésében meghatározott feladatkörében eljárva a  következőket
rendeli el:
1. § (1) A Kormány nemzetgazdasági szempontból kiemelt jelentőségű üggyé nyilvánítja azokat az 1. mellékletben felsorolt
közigazgatási hatósági ügyeket, amelyek Budapest közigazgatási területén elhelyezkedő, az  ingatlan-nyilvántartás
szerinti Budapest 184088/1 helyrajzi szám alatt nyilvántartott földrészleten megvalósításra kerülő üzem és az ahhoz
kapcsolódó építmények, infrastrukturális fejlesztések megvalósítására irányuló beruházással függenek össze.
(2) Az  (1)  bekezdés alkalmazásában a  beruházással összefüggőnek kell tekinteni mindazokat a  közigazgatási
hatósági eljárásokat, amelyek az  (1)  bekezdés szerinti beruházás megvalósításához, használatbavételéhez és
üzemeltetésének beindításához szükségesek.
2. § A Kormány az  1.  § (1)  bekezdése szerinti kiemelt jelentőségű ügyekben koordinációs feladatokat ellátó
kormánymegbízottként a Budapest Főváros Kormányhivatalát vezető kormánymegbízottat jelöli ki.
3. § (1) Az  ügyfélnek az  eljárás megindítása előtt benyújtott kérelmére az  1.  § (1)  bekezdése szerinti közigazgatási
hatósági eljárásokban a  szakhatóság – a  hatóság határozatának meghozataláig felhasználható – előzetes
szakhatósági állásfoglalást ad ki azzal, hogy a kérelemhez benyújtott előzetes szakhatósági hozzájárulást a hatóság
a közigazgatási hatósági eljárás és szolgáltatás általános szabályairól szóló 2004. évi CXL. törvény 44. § (8) bekezdése
szerint használja fel.
(2) Az  1.  § (1)  bekezdése szerinti közigazgatási hatósági ügyekben hozott döntés fellebbezésre tekintet nélkül
végrehajtható.
4. § Az 1. § (1) bekezdése szerinti beruházással összefüggésben
a) építészeti-műszaki tervtanácsi véleményt nem kell beszerezni,
b) településképi véleményezési eljárást nem kell lefolytatni és
c) településképi bejelentési eljárásnak nincs helye.
5. § Ez a rendelet a kihirdetését követő napon lép hatályba.
6. § E rendelet rendelkezéseit a hatálybalépésekor folyamatban lévő közigazgatási hatósági ügyekben is alkalmazni kell.
Orbán Viktor s. k.,
 miniszterelnök


text:
1261/2019. (V. 7.) Korm. határozata a 2019. FIE Felnőtt Olimpiai Kvalifikációs Vívó Világbajnokság megrendezéséhez szükséges többletforrás biztosításáról.
A Kormány
 1. támogatja a  2019. évi FIE Felnőtt Olimpiai Kvalifikációs Vívó Világbajnokság (a  továbbiakban: Világbajnokság)
megrendezésével kapcsolatos többlettámogatás biztosítását a Magyar Vívó Szövetség (a továbbiakban: Szövetség)
részére;
2. felhívja a  pénzügyminisztert, hogy – az  emberi erőforrások minisztere bevonásával – gondoskodjon
a  Világbajnokság sikeres megrendezéséhez a  2019. évben szükséges legfeljebb 200 000 000 forint többletforrás
biztosításáról a Magyarország 2019. évi központi költségvetéséről szóló 2018. évi L. törvény 1. melléklet XX. Emberi
Erőforrások Minisztériuma fejezet, 20. Fejezeti kezelésű előirányzatok cím, 23. Sporttevékenység támogatása alcím,
4. Versenysport támogatása jogcímcsoport javára;
Felelős: pénzügyminiszter
emberi erőforrások minisztere Határidő: a 2019. évi központi költségvetés végrehajtása során, a felmerülés ütemében
3. felhívja az  emberi erőforrások miniszterét, hogy gondoskodjon a  Világbajnokság sikeres megrendezéséhez
– a  2.  pontban meghatározott forrás terhére – a  Szövetséggel fennálló támogatási szerződés módosításáról,
a  rendezéssel kapcsolatban 2018. szeptember 1. napjától felmerült kiadások elszámolását, valamint a  fel nem
használt állami támogatás kapcsán visszatérítési kötelezettséget rögzítve.
Felelős: emberi erőforrások minisztere
Határidő: a 2. pont szerinti költségvetési forrás rendelkezésre állását követően azonnal
Orbán Viktor s. k.,
 miniszterelnök


text:
1344/2011. (X. 14.) Korm. határozata a KEOP keretében megvalósuló „Peremarton-gyártelep északi bányaterület kármentesítése” című, ötmilliárd forintot meghaladó támogatási igényű projektjavaslat jóváhagyásáról.
A Kormány 1. jóváhagyta az 1. mellékletben szereplő, Berhida város Peremarton-gyártelep északi bányaterület kármentesítésére
irányuló, ötmilliárd forintot meghaladó támogatási igényű projektjavaslatot, továbbá
2. hozzájárul ahhoz, hogy a Környezetvédelmi Programok Irányító Hatósága a támogatási szerződést megkösse.
Felelős: nemzeti fejlesztési miniszter Határidő: azonnal Orbán Viktor s. k.,
miniszterelnök


text:
1808/2017. (XI. 8.) Korm. határozata a Fonó Budai Zeneház felújítása előkészítésének támogatása érdekében a rendkívüli kormányzati intézkedésekre szolgáló tartalékból történő előirányzat-átcsoportosításról.
A Kormány, elismerve, hogy a Fonó Budai Zeneház kiemelkedő szerepet játszik Budapest kulturális és turisztikai életében,
 1. egyetért a Fonó Budai Zeneház épületének felújításával;
 2. felhívja a  nemzetgazdasági minisztert, hogy gondoskodjon a  Magyarország 2017. évi központi költségvetéséről
szóló 2016. évi XC. törvény (a  továbbiakban: Kvtv.) 1.  melléklet XX. Emberi Erőforrások Minisztériuma
fejezet  címrendjének a  20. Fejezeti kezelésű előirányzatok cím, 50. Kulturális szakmai feladatok támogatása alcím,
16. A Fonó Budai Zeneház felújítása jogcímcsoporttal történő kiegészítéséről;
Felelős: nemzetgazdasági miniszter
Határidő: azonnal 3. az államháztartásról szóló 2011. évi CXCV. törvény 21.  § (1)  bekezdésében és 33.  § (2)  bekezdésében biztosított
jogkörében eljárva, a  felújítás előkészítéséhez szükséges források biztosítása érdekében – a  kifizetésekhez
kapcsolódó pénzügyi tranzakciós illetékkel és kincstári díjakkal együtt – 50 000 000 forint egyszeri átcsoportosítását
rendeli el elszámolási, a  fel nem használt rész tekintetében visszatérítési kötelezettséggel a  Kvtv. 1.  melléklet
XI.  Miniszterelnökség fejezet, 32. Központi kezelésű előirányzatok cím, 1. Rendkívüli kormányzati intézkedések
alcím terhére, a Kvtv. 1. melléklet XX. Emberi Erőforrások Minisztériuma fejezet, 20. Fejezeti kezelésű előirányzatok
cím, 50. Kulturális szakmai feladatok támogatása alcím, 16. A Fonó Budai Zeneház felújítása jogcímcsoport javára,
az 1. melléklet szerint;
Az átcsoportosítás tekintetében
Felelős: nemzetgazdasági miniszter
Határidő: azonnal Az elszámolás és a visszatérítési kötelezettség tekintetében
Felelős: emberi erőforrások minisztere
Határidő: 2018. április 30.
4. felhívja az  emberi erőforrások miniszterét, hogy az  elkészült tervek alapján készítsen előterjesztést a  Kormány
részére az 1. pont szerinti beruházás megvalósításáról, a kivitelezéshez és az üzemeltetéshez kapcsolódó feladatok,
költségek, forrásigény, ütemezés és felelősök bemutatásával.
Felelős: emberi erőforrások minisztere
Határidő: 2018. május 15.
Orbán Viktor s. k.,
 miniszterelnök


text:
8/2017. (I. 12.) ME határozata a szomszédos államokkal kötött nemzetközi szerződések alapján működő kisebbségi vegyes bizottságok tagjainak felmentéséről és új tagok kijelöléséről.
1. A kormányközi vegyes bizottságok tagjainak és tisztségviselőinek kijelöléséről szóló 2118/2008. (VIII. 27.)
Korm. határozat 3. pont b) alpontja szerinti jogkörömben eljárva
Király Annamáriát, a  Magyar–Román Kisebbségügyi Együttműködési Szakbizottság, a  Magyar–Szerb Kormányközi
Kisebbségi Vegyes Bizottság, a  Magyar–Szlovák Kisebbségi Vegyes Bizottság, a  Magyar–Szlovén Kormányközi
Kisebbségi Bizottság, a Magyar–Horvát Kisebbségi Vegyes Bizottság, a Nemzeti Kisebbségek Jogainak Biztosításával
foglalkozó Magyar–Ukrán Vegyes Bizottság tagját,
Paulik Antal Istvánt, a Magyar–Román Kisebbségügyi Együttműködési Szakbizottság, a Magyar–Szerb Kormányközi
Kisebbségi Vegyes Bizottság, a  Magyar–Szlovák Kisebbségi Vegyes Bizottság, a  Magyar–Szlovén Kormányközi
Kisebbségi Bizottság, a Magyar–Horvát Kisebbségi Vegyes Bizottság, a Nemzeti Kisebbségek Jogainak Biztosításával
foglalkozó Magyar–Ukrán Vegyes Bizottság tagját
e tisztségéből felmentem, egyidejűleg
Tircsi Richárdot, a  Magyar–Román Kisebbségügyi Együttműködési Szakbizottság, a  Magyar–Szerb Kormányközi
Kisebbségi Vegyes Bizottság, a  Magyar–Szlovák Kisebbségi Vegyes Bizottság, a  Magyar–Szlovén Kormányközi
Kisebbségi Bizottság, a Magyar–Horvát Kisebbségi Vegyes Bizottság, a Nemzeti Kisebbségek Jogainak Biztosításával
foglalkozó Magyar–Ukrán Vegyes Bizottság tagjává,
Vass-Budai Gabriellát, a  Magyar–Román Kisebbségügyi Együttműködési Szakbizottság, a  Magyar–Szerb
Kormányközi Kisebbségi Vegyes Bizottság, a  Magyar–Szlovák Kisebbségi Vegyes Bizottság, a  Magyar–Szlovén
Kormányközi Kisebbségi Bizottság, a Magyar–Horvát Kisebbségi Vegyes Bizottság, a Nemzeti Kisebbségek Jogainak
Biztosításával foglalkozó Magyar–Ukrán Vegyes Bizottság tagjává
kijelölöm. 2. Ez a határozat a közzétételét követő napon lép hatályba.
Orbán Viktor s. k.,
 miniszterelnök